Team Katusha-Alpecin

O Team Katusha (en ruso: Катюша, código UCI: KAT) é un equipo ciclista ruso que compite na categoría UCI WorldTour, fundado no ano 2009. O equipo emprega bicicletas da marca xermana Canyon.

 Historia 
O equipo presentouse oficialmente o 24 de decembro de 2008 en Moscova. O equipo foi creado na base da do equipo Tinkoff Credit Systems, organizado pola fundación Proxecto de Ciclismo Global Ruso e finaciado por empresas rusas como Gazprom, Itera ou Rostechnologii.

O equipo comezou a funcionar cun grande orzamento de 15 millóns de euros. Na primeira tempada, o equipo fichou a ciclistas como Robbie McEwen, Vladimir Karpets, Filippo Pozzato ou Gert Steegmans. A primeira competición que disputou o Team Katusha foi o Tour Down Under do 2009.

Na tempada 2009, o equipo conseguiu un total de 23 vitorias. Algunhas das vitorias máis importantes foron o primeiro posto de Sergei Ivanov na Amstel Gold Race ou os triunfos de Filippo Pozzato no Campionato Italiano de Ciclismo en Ruta e no Giro do Veneto.

Despois da tempada 2012, o Team Katusha perdeu a licenza UCI WorldTour a pesar de que o equipo quedou de segundo na clasificación por equipos da UCI WorldTour 2012 e de que o campión da clasificación individual (Joaquim Rodríguez) estaba no conxunto. Por estas razóns, o Katusha apelou a decisión da UCI ao Tribunal de Arbitraxe para o Deporte. Este último anunciou o 15 de febreiro de 2013 que a decisión da UCI foi anulada e que o Team Katusha participaría no UCI WorldTour 2013.

 Vitorias notables 
Dende a creación no ano 2009, os ciclistas do equipo conseguiron bastantes vitorias. Algunhas das máis importantes son: 19 etapas nas Grandes Voltas, 2 monumentos ciclistas, a Milán-Sanremo 2014 ou o Tour de Flandres 2015.

 Campionatos nacionais 

 Equipo 
No 1 de xaneiro de 2015
Ciclista Nacemento  Maxim Belkov  9 de xaneiro de 1985  Sven Erik Bystrøm  21 de xaneiro de 1992  Giampaolo Caruso  15 de agosto de 1980  Sergey Chernetskiy  9 de decembro de 1990  Jacopo Guarnieri  14 de agosto de 1987  Marco Haller  1 de abril de 1991  Vladimir Isaichev  26 de abril de 1986  Pavel Kochetkov  7 de marzo de 1986  Alexandr Kolobnev  4 de maio de 1981  Dmitry Kozonchuk  5 de abril de 1984  Alexander Kristoff  5 de xullo de 1987  Vyacheslav Kuznetsov  24 de xuño de 1989  Sergey Lagutin  14 de xaneiro de 1981  Alberto Losada  28 de febreiro de 1982  Tiago Machado  18 de outubro de 1985  Daniel Moreno  5 de setembro de 1981  Luca Paolini  17 de xaneiro de 1977  Alexander Porsev  21 de febreiro de 1986  Joaquim Rodríguez  12 de maio de 1979  Rüdiger Selig  19 de febreiro de 1989  Egor Silin  25 de xuño de 1988  Gatis Smukulis  15 de abril de 1987  Simon Špilak  23 de xuño de 1986  Yuri Trofimov  26 de xaneiro de 1984  Alexei Tsatevich  5 de xullo de 1989  Ángel Vicioso  13 de abril de 1977  Eduard Vorganov  1 de decembro de 1982  Anton Vorobyev  12 de outubro de 1990  Ilnur Zakarin  15 de setembro de 1989

 Véxase tamén 
 Outros artigos 
 UCI World Tour

 Ligazóns externas 
 Páxina web oficial

Categoría:Equipos ciclistas